Legal Document

Category: 232

Text:
12. ΝΟΜΟΘΕΤ. ΔΙΑΤΑΓΜΑ υπ’ αριθ. 3630 της 16/16 Νοεμ. 1956 (ΦΕΚ. 279 Α΄) Περί κυρώσεως, τροποποιήσεως και συπληρώσεως της υπ’ αριθ. 160 της 1 Φεβρ. 1956 Πράξεως του Υπουργικού Συμβουλίου περί τροποποιήσεως και συμπληρώσεως του Ν.Δ. 2413/1953 «περί καταπολεμήσεως του δάκου της ελαίας», ως ετροποποιήθη και συνεπληρώθη δια των Ν.Δ. 2939/1954 και 3004/1954 και άλλων τινών διατάξεων Άρθρ.1ον.-(Κυρούται η υπ’ αριθ. 160/1956 Πράξις του Υπουργικού Συμβουλίου, εξαιρέσει του άρθρ. 8 και της υπ’ αριθ. 1 παραγράφου του άρθρ. 9 αυτής. Άρθρ.2ον.-1.Αι διατάξεις του άρθρ. 3 της ως άνω κυρουμένης πράξεως του Υπουργικού Συμβουλίου, αι βάσει τούτου εκδοθησάμεναι κοιναί αποφάσεις, ως και η παρ. 1 του άρθρ. 4 αι διατάξεις του άρθρ. 6 και η παρ. 1 του άρθρ. 7 εφαρμόζονται και δια το ελαιοκομικόν έτος 1955 - 56, ήτοι από 1ης Μαΐου 1955. 2.Η υπό του άρθρ. 5 της άνω πράξεως καθοριζομένη αποζημίωσις καταβάλλεται και εις τον Διευθυντήν των Εργασιών - Γεωπόνον και τον Γραμματέα του Ταμείου, δια χρονικόν διάστημα ουχί μείζον του 6μήνου, ήτοι από 1ης Ιουνίου μέχρι 30ής Νοεμβρίου και εφ’ όσον ενεργείται εις την περιφέρειαν του Ταμείου καταπολέμησις του δάκου. Άρθρ.3ον.-1.Η θητεία των ήδη μετεχόντων ως μελών εις τα Δ.Σ. των Τ.Π.Ε. ελαιοπαραγωγών, λήγει την 30.4.57, εφεξής δε η θητεία των μελών τούτων ορίζεται διετής. Η θητεία των εις αναπλήρωσιν των οπωσδήποτε αποχωρούντων μελών καθορίζεται δια τον υπολειπόμενον χρόνον της θητείας του αποχωρούντος. Άρθρ. 4ον-8ον.(Προσωρινής ισχύος). Άρθρ.9ον.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πλην των περιπτώσεων καθ’ ας άλλως ορίζεται εν αυτώ. 16.Κ.β.11-12 Ταμεία Ελιάς-Δακοκτονία